b'\n_START_ARTICLE_\nTina Gorenjak\n_START_SECTION_\n\xc5\xbdivljenjepis\n_START_PARAGRAPH_\nPo gimnaziji, ki jo je obiskovala v Celju, je \xc5\xa1tudirala dramsko igro in umetni\xc5\xa1ko besedo na AGRFT v Ljubljani, kjer je leta 1997 diplomirala. Od leta 1997 do 2005 je bila \xc4\x8dlanica ansambla Slovenskega ljudskega gledali\xc5\xa1\xc4\x8da Celje, kjer je odigrala ve\xc4\x8d kot 20 gledali\xc5\xa1kih vlog. V tem \xc4\x8dasu je igrala tudi v drugih gledali\xc5\xa1\xc4\x8dih, filmih (\xc2\xbbStereotip\xc2\xab, \xc2\xbb\xc4\x8cam\xc4\x8datka\xc2\xab,\xc2\xa0\xc2\xbbBlues za Saro\xc2\xab\xc2\xa0...) in nadaljevankah (\xc2\xbb\xc4\x8cokoladne sanje\xc2\xab, \xc2\xbbBlisk\xc2\xab, \xc2\xbbDragi sosedje\xc2\xab) in vodila razli\xc4\x8dne prireditve (EMA 2017).  Leta 2001 je napisala svoje prvo dramsko besedilo, monokomedijo z naslovom \xc2\xbbMuca Maca ali Brez ljubezni mi \xc5\xbeiveti ni\xc2\xab\xc2\xa0ter besedilo za naslovno pesem v predstavi. Monokomedija je ve\xc4\x8d kot \xc5\xa1estdesetkrat uspe\xc5\xa1no odigrala, isto\xc4\x8dasno pa se je s pesmijo \xc2\xbbMuca Maca\xc2\xab\xc2\xa0ob\xc4\x8dinstvu predstavila kot pevka. Pesem \xc2\xbbMuca Maca\xc2\xab\xc2\xa0se je uvrstila na ve\xc4\x8d glasbenih lestvic pri nas._NEWLINE_Od leta 2005 ima status svobodne umetnice in sodeluje v razli\xc4\x8dnih slovenskih gledali\xc5\xa1\xc4\x8dih. Med drugim je v vlogi Silve nastopala v predstavi\xc2\xa0\xc2\xbb5\xc5\xbeensk.com\xc2\xab\xc2\xa0v \xc5\xa0pas teatru._NEWLINE_Leta 2019 se kot zvezda plesalka priklju\xc4\x8di 3. sezoni oddaje Zvezde ple\xc5\xa1ejo kjer tekmuje skupaj z Mihom Vodi\xc4\x8darjem.\n_START_SECTION_\nZasebno \xc5\xbeivljenje\n_START_PARAGRAPH_\nTina Gorenjak ima h\xc4\x8derko Nino Barbaro.'